Sharkbay Hotel & Spa | LekkeSlaap
Vanaf R2 894 per nag(plek vir 2)
Sharkbay Hotel & Spa grens aan die Weskus Nasionale Park en bied 'n uitsig oor die pragtige Langebaan-strandmeer. Hierdie boetiek-hotel is net 'n kort entjie se stap vanaf die sanderige strand. Die area is oortrek met fynbos en daar is wildekatte, bokke, skilpaaie en sebras in die omgewing.
Gerieflike verblyf word in 15 kamers en 3 villas gebied. Die hotelkamers bied 'n keuse van deluxe kamers, superior kamers, luukse kamers, executive kamers en gesinsuites. Elke kamer het 'n en suite-badkamer en het 'n yskassie, tee- en koffiemaakgeriewe en 'n TV met sekere DStv-kanale.
Elke villa beskik oor 'n ten volle toegeruste kombuis, 'n oopplan-eetarea, 'n sitarea met 'n kaggel en TV, en 'n stoep buite met ingeboude braaigeriewe en 'n dubbelmotorhuis.
Hierdie hotel bied 'n gourmet-restaurant, eksklusiewe kroeg, ontspannende spa, wynkelder, swembad, konferensiegeriewe en WiFi.